hotchpotch/miracl-hf-unified huggingface dataset:
కాగు
కాగు ఇది మట్టితో పెద్ద కుండలాగ కుమ్మరి చేసి ఇస్తాడు. రెండు వైపుల చిన్న మూతి కలిగి, మధ్యలో రెండడుగులు వ్యాసం కలిగి సుమారు నాలుగడుగులు ఎత్తు కలిగిన పెద్ద మట్టి పాత్రే కాగు. దీనిని నేలమీద పెట్టి అందులో బియ్యం, ధాన్యం ఇతర పప్పు దినుసులు దాస్తుంటారు. దీన్ని మనకు అనుకూలమైన ప్రదేశంలోనికి మార్చుకొని పెట్టుకోవచ్చు. కాగు ... ఏక వచనము, కాగులు... బహువచనము.
విద్యుత్తు పూర్తిగా వాడకం రాకముందు కాలం,ముఖ్యంగా చలికాలంలో వేడినీళ్లకై ఈ రాగి కాగును వాడేవారు.దీనిని బాయిలరు అనికూడా అంటారు. ఇది రాగితో చెయ్యబడి వుండును. ఇది చూచుటకు స్తూపాకారం వెలుపలి నిర్మాణం కల్గి,లోపల మధ్యలో నిలువుగా గొట్టం కలిగి వుండును.అడుగు భాగం,పైభాగం గోళాకారంగా వుండును.స్తూపాకారభాగం నిలువుగా వుండేళా ఒకస్టాండు మీడ దీనిని బిగించెదరు.స్తూపాకారభాగానికి,గొట్టానికి మధ్యభాగంలో నీరు వుండును.నిలువు గొట్టాన్ని చిమ్ని అంటారు. ఈ చిమ్ని ఆడుగుభాగం ప్లేట్కు రంధ్రాలున్న జాలీ బిగింపబడి వుండును.నిలువు గొట్టంలో పిడకలు,బొగ్గు,లేదా చిన్న కట్టేపేడులు వేసి మండించెదరు.మంట వలన ఏర్పడిన వేడిని గొట్టం/చిమ్నీ ద్వారా గ్రహించి నీరు వేడెక్కును. వేడెక్కిన నీటిని తీసుకొనుటకు కిందిభాగంలో పక్కగా ఒక కొళాయి/వాల్వు/కవాటంవుండును.పై భాగాన గోళాకార భాగంలో నీరు పోయుటకు ఒక మూత వుండును.
ప్రస్తుతం ఇలాంటీ రాగికాగు లేదా బాయిలరులను రోడ్దుపక్కన వుండే టీ/కాఫీ స్టాలులలో చూడవచ్చును.
కుడితి
కుడితి అనగా బియ్యములోనగువాని కడుగు నీరు అని అర్థము. అదేవిధముగా సామాన్యముగా వంటింటిలో (పల్లెల్లో) వృధా ద్రవ పదార్థాలన్నీ... మిగిలిన వంటలు, కూరలు మొదలగు వన్నీ ఒక తొట్టెలో వేసి పశువులకు పెడతారు దానినే కుడితి అని అంటారు
కుడుతొట్టిలో పశువులు త్రాగే ద్రవ పదార్థాలను కుడితి అంటారు. కుడుతొట్టి అనగా మట్టితో చేసిన ఒక పెద్ద పాత్ర. ఇందులో వంటింటిలో వెలువడే గంజి, బియ్యం కడుగు నీళ్ళు, చద్దినీళ్ళు మొదలగు ద్రవ పదార్థాలతో పాటు గానుగ పిండి, తౌడు, మిగిలి పోయిన అన్నము, కూరలు మొదలగు వాటిని వేస్తారు, పశువులు వాటిని చాలా ఇష్టంగా త్రాగుతాయి దానినే కుడితి అంటారు.
కుడుచు = అనగా త్రాగు, లేదా తిను అని అర్థం. దాని నుండి పుట్టిన మాటే కుడితి.
కుడితి: సంబంధించిన సామెతలు:
గుడిసిల్లు/ చుట్టిల్లు
వృత్తాకారంలో మట్టి గోడ పెట్టి మద్యలో ఒక దూలం పెట్టి దాని ఆధారంగా గోడపై నుండి వాసాలను శంఖాకరంలో పైకి అమర్చి దానిపై రెల్లు గడ్డి, బోద గడ్డి గాని కప్పి గోడకు ఒక తలుపు వుంచి నివాస యోగ్యంగా చేసిన ఇంటినే గుడిసిల్లు లేదా చుట్టిల్లు అని అంటారు. గుడిసిల్లు/చుట్టిల్లు ఇవి వృత్తాకారంలో వుండి ఒకే దూలం కలిగి కప్పు శంకాకారంలో పైకి వుంటాయి. పూరిల్లుకు లాగానె వీటికి పైకప్పు వేస్తారు. "చుట్టిల్లు అంత సుఖం లేదు... బోడి గుండంత బోగం లేదు" అనేది ఈ చుట్టిల్లుకు సంబంధించిన ఒక సామెత. రాతి గోడలు, పైకప్పు బండలతో వేసిన చుట్టిళ్లు కూడా వుంటాయి. ఇవి శాశ్వతమైనవి. ఇలాంటివి ఇప్పుడు కొత్తగా కట్టక పోయినా పాతవి అరుదుగా పల్లెల్లో కనబడు తున్నాయి. ( బొమ్మ చూడుము) ఇదే మాదిరి ఇళ్లను పక్కాగా కూడా నిర్మిస్తున్నారు. ఇలా వృత్తాకారంలో రాతి గోడల పై బండలు పరిచి కూడా శాశ్వతమైన ఇళ్ళను నిర్మిస్తారు. కాని వీటిని ఎక్కువ దాన్యపు గెరిసెలు, గాదెలుగా వుపయోగిస్తారు.
నింగలెన్నె కమ్యూనిస్టాకి
నింగలెన్నె కమ్యూనిస్టాకి (నన్ను కమ్యూనిస్టుగా మార్చావు) అనే నాటకం కేరళ సమాజంలో ప్రకంపనలు సృష్టించింది. ఆనాటి సమాజంలో భూస్వాముల పెత్తనానికి, దోపిడికి వ్యతిరేకంగా పోరాడండి అనే సందేశంతో రూపొందించిన ఈ నాటకం ప్రజలను ఉద్యమంలోకి దింపింది. భూస్వామ్య దుర్మార్గాలకు వ్యతిరేకంగా ప్రజలను కదనానికి కదలించింది.
తొప్పిలి భాసి రచించిన ఈ నాటకాన్ని కేరళ పీపుల్స్‌ ఆర్ట్‌ క్లబ్‌ (కె.పి.ఎ.సి.) 1952 డిసెంబరు 6 తేదీన తలశేరి పట్టణంలో సుదర్శన్‌ హాల్లో ప్రపథమంగా ప్రదర్శించింది. అప్పటివరకూ తమిళనాడుకు చెందిన నాటక సమాజాలు పౌరాణిక నాటకాలను కేరళలో ప్రదర్శిస్తుండేవి. జనార్దన్‌ కురూప్‌, ఎన్‌.రాజగోపాలన్‌ నాయక్‌, కె.ఎస్‌.రాజామణి, ఒఎన్‌వి శివరాజన్‌ తదితరులు తొప్పిలి భాసి రచించిన నాటకాన్ని సమాజంలో జరుగుతున్న భూస్వామ్య దోపిడికీ, దౌర్జన్యానికి వ్యతిరేకంగా ప్రజలను చైతన్య పరచడానికి సాధనంగా వినయోగించుకోనాలని నిర్ణయించారు. రాష్ట్ర వ్యాప్తంగా 10 వేల ప్రదర్శనలు నిర్వహించారు.
ఒక భూస్వామి కొడుకు కమ్యూనిస్టు పార్టీ పట్ల ఆకర్షితుడై, పార్టీ ఆశయాలకు అనుగుణంగా పని చేయడం ప్రారంభిస్తాడు. భూస్వామి అయిన తండ్రిని ఎదురించి పోరాటం చేస్తాడు. భూస్వామ్య విధానానికి వ్యతిరేకంగా వ్యవసాయ కూలీలను సమీకరిస్తాడు. ఉద్యమాలు నిర్వహిస్తాడు. ఈ నాటకం చివరిలో కథా నాయకుడి తండ్రి (భూస్వామి) భూస్వామ్య విధానం మారాలన్న తన కుమారుని ఆశయాన్ని అంగీకరిస్తాడు. 'నన్నూ కమ్యూనిస్టుగా మార్చావు. నాకు ఎర్రజెండా ఇవ్వు...' అని కొడుకుతో అనడంతో నాటకం ముగుస్తుంది.
ఈ నాటకం కేరళ ప్రజలను అమితంగా ఆకట్టుకుంది. వారి ఆలోచనలపై ఎంతో ప్రభావం చూపింది. భూస్వామ్య వ్యతిరేక పోరాటంలో వేలాదిమంది ఆకర్షితం కావటానికి ఎంతో దోహద పడింది. 1952లో కేరళలో కమ్యూనిస్టు పార్టీ అధికారంలోకి రావడానికి ఈ నాటకం కూడా దోహదపడిందని అప్పట్లో పత్రికలు వ్యాఖ్యానించాయి. దీనిని బట్టి అర్థం చేసుకోవొచ్చు : మలయాళ సమాజంపై ఈ నాటకం ఎంతటి ప్రభావాన్ని చూపిందో..!
60 ఏళ్లు పూర్తయిన సందర్భంగా 2012 డిసెంబరు 6న ఈ నాటకాన్ని తొలి ప్రదర్శన జరిగిన హాల్లోనే ప్రదర్శించటం చాలా ఉత్తేజం కలిగించింది.
కళ కళకోసం కాదు, ప్రజల కోసం ... అన్న సూక్తిని అనుసరించి, కళల ద్వారా ప్రజలను చైతన్య పరచి, వారిని ఉద్యమాల్లోకి తీసుకురావటానికి కమ్యూనిస్టు పార్టీలు ప్రజా కళల ద్వారా కృషి చేస్తూనే ఉన్నాయి. ఈ కృషి మరింత ఉధృతంగా జరగాల్సిన అవసరం నేడు ఎంతైనా ఉంది. స్వాతంత్య్రానంతరం ప్రజల సొమ్ముతో, సోషలిస్టు రష్యా సహకారంతో నిర్మించిన అనేక ప్రభుత్వ రంగ సంస్థలను నేడు క్రమంగా ప్రైవేటు పరం చేస్తున్న వైనం మనం చూస్తూనే ఉన్నాం. భూమి, ఖనిజాలు వంటి సహజ సంపదలను బడా పెట్టుబడిదారులకు అప్పనంగా ధారాదత్తం చేస్తున్నారు నేటి పాలకులు. అధికారాన్ని అడ్డం పెట్టుకుని లక్షల కోట్లు దండుకుంటున్నారు. ఇదంతా కప్పిపుచ్చడానికి ప్రజలను యాచకులుగా మారుస్తున్నారు. భూ సంస్కరణలు అమలు చేస్తామని, ప్రకృతి వనరుల ఫలితాలను ప్రజలకు అందిస్తామని; ప్రజలందరికీ కూడు, గూడు, గుడ్డ వంటి మౌలిక అవసరాలు సమకూరుస్తామని వాగ్దానం చేసిన పాలకులు వాటన్నింటినీ తుంగలో తొక్కి అడ్డగోలుగా వ్యవహరిస్తున్నారు. విద్య, వైద్యం ప్రాథమిక అవసరాలు ప్రజలకు అందకుండా చేసి, రూపాయికి కిలో బియ్యం, ఉచితంగా ల్యాప్‌టాప్‌లు వంటి ఆకర్షక పథకాలతో ఓట్ల పంట పండించుకోవాలని తహతహలాడుతున్నారు.
ఐటీ జాయింట్ యాక్షన్ కమిటీ
హైదరాబాద్ లో ఐటీయిజం మొదలైంది. వరుస ఉద్యమాలతో అభివృద్ధిలో పదేళ్లు వెనక్కి పోయిన హైదరాబాద్ లో సాఫ్ట్ వేర్ పైనా ఆ ప్రభావం తీవ్రంగా పడడంతో సాఫ్ట్ వేర్ ఉద్యోగులంతా కలిసి ఐటీయిజాన్ని ప్రారంభించారు. హైదరాబాద్ బ్రాండ్ వేల్యూ పడిపోవడంతో, ఐటీ రంగ విస్తరణ ఆగిపోవడమే గాక, కొత్తగా పెట్టుబడులు రావడం లేదని వారు ఆవేదన వ్యక్తం చేస్తున్నారు. వరుస ఉద్యమాలతో ఐటీ ఎగుమతులు సగానికి పైగా పడిపోయాయనేది వారి ఆవేదన. ఏడాదికి 53వేల కోట్ల ఐటీ ఎగుమతులుంటే, అది ఇప్పుడు సగానికి పడిపోయింది. దీంతో ఐటీ ఉద్యోగులంతా కలిసి, జేఏసీగా ఏర్పడ్డారు. సేవ్ ఐటీ-సేవ్ హైదరాబాద్ పేరుతో ఉద్యమాన్ని ప్రారంభించారు రాష్ట్రంలో నెలకొన్న అనిశ్చితిని తొలగించి...ఏదో ఒక నిర్ణయాన్ని వెంటనే తీసుకుని అమలు చేయాలని కేంద్ర ప్రభుత్వాన్ని జేఏసీ కోరనుంది.
అంతేకాదు... వరుస ఉద్యమాలు, ఆందోళనలతో హైదరాబాద్ ను అతలాకుతలం చేస్తున్న ఉద్యమ కారులను, రాజకీయనేతలను ఐటీ జేఏసీ కలిసి 
ఇకనైనా గొడవలు ఆపాల్సిందిగా విజ్ఞప్తి చేయనుంది. దేశంలోనే ఐటీ ఉద్యోగులు కలిసి..జేఏసీగా ఏర్పడడం హైదరాబాద్ లోనే మొదటిసారి.
స్వాగతం (నాటకం)
స్వాగతం శ్రీ భారతుల రామకృష్ణ రచించిన సాంఘిక నాటకం. ఈనాటి యువత నాటకరంగం వైపు కాక సినిమా రంగానికి ఎక్కువ ఆకర్షితులై కేవలం డబ్బు కోసమే ఆలోచిస్తున్నారు తప్ప నైతిక విలువలు గురించి పట్టించుకోకుండా యువతని చెడుమార్గంలో పయనింపచేసే సినిమాలు తీస్తున్నారని తెలియ చేయడం జరుగుతుంది.
నాటకం ఒక యాగముగా , రంగస్థలమే యజ్ఞ వాటికగా, నటులు సమిధిలుగా ఆ యాగ హోమగుండం లో సమిధులుగా మారి ప్రేక్షకుల అభిమానమనే యజ్ఞ ఫలాన్ని పొందడమే పరమావధిగా భావించే విశ్వనాధం అనే మహా నటుడు తన జీవితాన్ని నాటక రంగానికే అంకితం చేస్తాడు.. 
భార్య, పిల్లలు, వుద్యోగం కన్నా నాటకమే ప్రాణంగా బతుకుతాడు.. ఆఫీసర్ వచ్చి వారించినా ఆయనచేత కూడా నాటకం, కళలు గొప్పవని ఒప్పిస్తాడు.
భారత, రామాయణ ఇతిహాసాల్లోని ధర్మ నిరతిని కళల ద్వారా, తమ గళం , కలం ద్వారా లోకానికి తెలియపరచి సంఘం, సమాజం, దేశం యొక్క అభ్యున్నతికి ఎంతో తోడ్పతున్నారని, అందుకే కళాకారులు చనిపోయినా ప్రజల గుండెల్లో శాశ్వతంగా సుస్థిర స్థానాన్ని ఏర్పరుచుకుంటారని, కళాకారుల సంపాదన కరెన్సీ నోట్లు కావని, ప్రేక్షకులు అభిమానంతో ఇచ్చే వెలకట్టలేని పురస్కారాలు, జ్ఞాపికలు అని తెలియచేస్తాడు.. 
మీరంతా కళాకారులని చిన్న చూపు చూడకుండా అభిమానంతో ఆదరించండి, కళలను ప్రోత్సహించండి, నాటకాన్ని సజీవంగా నిలబెట్టండి .. అని ఆ మహానటుడు అభ్యర్ధనతో నాటకం ముగుస్తుంది.
ఎమ్.వి.రాజమ్మ
ఎమ్.వి.రాజమ్మ దక్షిణ భారతదేశపు నటి. బహుముఖ ప్రజ్ఞాశాలి. కన్నడలోనే కాకుండా భారతదేశంలో మొదటి మహిళా నిర్మాతగా పేరుగాంచింది. తెలుగు, తమిళ, కన్నడం మూడు భాషలలో 100కు పైగా సినిమాలలో నటించి తారగా వెలుగొందింది. ఈమె రాజ్‌కుమార్తో కలిసి అనేక సినిమాలలో నటించింది, ఆ తరువాత రాజ్ కుమార్ సినిమాలలో తల్లి పాత్రలు కూడా చేసింది.
రాజమ్మ 1923 లో బెంగుళూరు గ్రామీణ జిల్లాలోని అగ్గండనహళ్లిలో జమిందారీ వంశంలో నంజప్ప, సుబ్బమ్మ దంపతులకు జన్మించింది. ఆమె మాతృభాష కన్నడ. విద్యాభ్యాసం బెంగుళూరులోని ఆర్య బాలికా పాఠశాలలో సాగింది. ఎనిమిదవ తరగతిలో ఉండగానే ఈమె నాటకాలలో నటించడం ప్రారంభించింది. ఈమె ముఖ్యంగా బి.ఆర్.పంతులు సినిమాలలో కనిపించేంది. ఆయనతో కలిసి పూర్వరంగంలో చంద్రకళా నాటక మండలి స్థాపించి రంగస్థలంపై నటించింది. ఈమె కథానాయకిగా తొలి చిత్రం సింహా యొక్క సంసారనౌక. 1943లో రాధా రమణ సినిమా తీయడానికి విజయ ప్రొడక్షన్స్ అనే సొంత నిర్మాణ సంస్థని స్థాపించింది, తరువాత బి.ఆర్.పంతులు సంస్థ పద్మినీ పిక్చర్స్ తో కలిపి సినిమాలు తీశారు. రాధా రమణ ఒక మహిళా నిర్మాతచే నిర్మించిన తొలి సినిమా. ఇందులో దర్శకుడు, రచయిత జీ.వి.అయ్యర్‌ను, నటుడు బాలకృష్ణను సినిమారంగానికి పరిచయం చేసింది.
ఈమె పంతులమ్మ వంటి సామాజిక పాత్రలైనా, కిత్తూరు చెన్నమ్మ మొదలైన పౌరాణిక పాత్రలైన వాటికే తనదైన ఒక ప్రత్యేక ముద్ర వేసేది. ఈమె కె.సుబ్రమణ్యం సినిమాలు అనంతశయనం, భక్త ప్రహ్లాద మరియు గోకుల దాసి సినిమాలలో నటించింది.
ఈమె ఏప్రిల్ 24, 1999న చెన్నైలో మరణించింది.
ముస్లిం బ్రదర్‌హుడ్
ది సొసైటీ ఆఫ్ ముస్లిం బ్రదర్‌హుడ్ సొసైటీ ఒక బహుళజాతి ఇస్లామిక్ రాజకీయ సంస్థ. 1928 లో ఈజిప్ట్ లో స్థాపించబడింది
1928, మార్చిలో ఈజిప్ట్‌లోని ఇస్మాలియా అనే చోట రూపుదాల్చింది. పండితుడు, ఉపాధ్యాయుడు హసన్ అల్ బన్నా దీని స్థాపకుడు. సూయెజ్ కాలువ పనిలో ఉన్న ఆరుగురు శ్రామికులతో మొదలైన బ్రదర్‌హుడ్ ఎంతో వేగంగా విస్తరించి రెండో ప్రపంచయుద్ధం ముగిసేనాటికి రెండు లక్షల మంది సభ్యులను ఆకర్షించింది. 1948 నాటికి పలు దేశాలలో రెండువేల శాఖలతో, ఐదులక్షల మంది సభ్యులతో బలపడింది. బ్రదర్‌హుడ్ తన వ్యతిరేకులను నిర్మూలిస్తుందని మొదటి నుం చి ఆరోపణలు ఉన్నాయి. 1948 నాటి ఈజిప్ట్ అధ్యక్షుడు మహ్మద్ ఫాహిం అన్నూ క్రిషిపాషా హత్య వెనుక ఈ సంస్థ ప్రమేయం ఉం దని ఆరోపణలు ఉన్నాయి. ఆ సంవత్సరంలోనే ఇది నిషేధానికి గురైంది. ఈజిప్ట్ ప్రభుత్వంతో బ్రదర్‌హుడ్‌కు ఎక్కువ కాలం సంఘర్షణే కనిపిస్తుంది. అబ్దుల్ నాసర్ (1954) ఈ సం స్థను అదుపులో పెట్టే ప్రయత్నం చేశాడు. ఈ ఆటుపోట్లతో 1970లో ఈ సంస్థ హింసాకాండను వీడి, రాజకీయపార్టీ అవతారం ఎత్తాలని అనుకుంది. కానీ ఎన్నికలలో పోటీ చేయడానికి అప్పటికే అర్హత కోల్పోయింది. దీనితో దీని సభ్యులు ఇండిపెండెంట్లుగా పోటీ చేసేవారు. అలా మొదలైన ఎన్నికల ప్రయాణం 2005 నాటికి 88 స్థానాల దాకా చేరింది. 2011లో ముబారక్‌ను పదవీచ్యుతుని చేయడంలో బ్రదర్‌హుడ్ కీలకపాత్ర వహించి, చట్టబద్ధత సాధించింది. ఈ ‘విప్లవం’లోనే బ్రదర్‌హుడ్‌కు సైన్యం మద్దతు పలికింది.
ఎన్నికలలో పోటీ చేసే వీలులేకపోవడంతో అనుబంధంగా ఫ్రీడమ్ అండ్ జస్టిస్ పార్టీని ఏర్పాటు చేసింది. దీని అధ్యక్షుడే మహ్మద్ మొర్సీ. 2000-2005 మధ్య పార్లమెంట్ సభ్యుడు. 2012 అధ్యక్ష ఎన్నికలలో బ్రదర్‌హుడ్, ఫ్రీడమ్ అండ్ జస్టిస్ పార్టీ అభ్యర్థిగా అధ్యక్ష ఎన్నికలలో ఇతడే పోటీ చేశాడు. ఓటర్లలో అరవైశాతం మొర్సీకే ఓటేశారు. 508 స్థానాలు ఉన్న పార్లమెంటులో మొర్సీ పార్టీ, ఈ పార్టీ మద్దతు ఉన్న వారు 235 మంది గెలిచారు. ఇంత మద్దతు ఉన్నా కేవలం జూన్ 30, 2012 నుంచి జూలై 3, 2013 వరకు మాత్రమే పాలించాడు. హద్దుల్లేని అధికారాలు చేజిక్కిం చుకోవడంతో సంక్షోభం ఏర్పడింది. సైన్యం నాయకత్వంలో తాత్కాలిక సైనిక ప్రభుత్వం ఏర్పాటైంది. 
ఈజిప్ట్‌లో మైనారిటీగా ఉన్న క్రైస్తవులపై దాడులతో బ్రదర్‌హుడ్ పూర్తిగా అప్రతిష్టపాలైంది. ఉదారవాదులపై కక్ష కట్టడం మరొక అంశం. అయితే తాత్కాలిక ప్రభుత్వ లక్ష్యం నెరవేరడం సులభం కాదు. బ్రదర్‌హుడ్ రకరకాల పేర్లతో బహ్రెయిన్, సిరియా, జోర్డాన్, ఇరాన్, ఇరాక్, పాలస్తీనా, సౌదీ అరేబియా, కువైట్, యొమెన్, కెన్యా (బరాక్ ఒబామా సవతి సోదరుడు మాలిక్ ఒబామాకు దీనితో సంబంధాలు ఉన్నాయని చెబుతారు), అల్జీరియా, సూడాన్, సోమాలియా, ట్యునిషి యా, లిబియా, మారిటేనియా, రష్యా (2003 లో నిషేధించారు), అమెరికా, బ్రిటన్, ఇండోనేషియా, భారత ఉపఖండం (అబ్దుల్ అలా మౌదుది 1941లో లాహోర్‌లో స్థాపించిన జమాతె ఎ ఇస్లాం అదే)లో పనిచేస్తున్నది. ప్రభుత్వాలతో విభేదిస్తూనే 80 ఏళ్లుగా మనుగడ సాగిస్తున్న సం స్థ ఇది.
వఝ్ఝల
వఝ్ఝల తెలుగువారిలో కొందరి ఇంటి పేరు.
కడప జిల్లా పెనగలూరు మండలంలోని పొందలూరు అనే గ్రామంలోని స్మార్త బ్రాహ్మణుల ఇంటి పేరు. ప్రస్తుతం వీరు పొందలూరు, ప్రొద్దుటూరు, హైదరాబదు, చెన్నై లలో నివసిస్తున్నారు. వీరు పూర్వం నెల్లూరు జిల్లాలోని జూలపల్లె (జువ్వలపల్లె) అనే గ్రామంలో ఉండేవారు. ఈ జూలపల్లె అనే గ్రామం సోమశిల ఆనకట్ట ముంపు గ్రామము. లక్ష్మినరసయ్య శర్మ గారు వివాహానంతరం పొందలూరుకు ఇల్లరికం వచ్చారు. చెన్నుబొట్లు, చలంబొట్లు ఈ వంశ మూలపురుషులు. ఈ వఝ్ఝల వంశస్తులు గత తొమ్మిది తరములుగా నృసింహోపాసకులు. వీరి కుల (ఇంటి) దైవం పెంచలకోన (పెనుశిలకోన) నృసింహస్వామి. వీరు పెంచలకోన బ్రహ్మోత్సవాలలో 'వింజామర సేవ' గత తొమ్మిది తరాలుగా నిర్వహిస్తూ వస్తున్నారు.
వఝ్ఝల వంశక్రమము:
చెన్నుబొట్లు, చలంబొట్లు -> -> -> రామయ్య శర్మ ->-> నరసయ్య శర్మ -> లక్ష్మినరసయ్య శర్మ, ఓబయ్య శర్మ
లక్ష్మినరసయ్య శర్మ, చెంచమ్మ -> నరసింహయ్య శర్మ ->చితంబరయ్య శర్మ
నరసింహయ్య శర్మ, రామసుబ్బమ్మ -> చెంచయ్య శర్మ, హరి శర్మ, ఓబయ్య శర్మ
చితంబరయ్య శర్మ, రామలక్షుమ్మ -> ప్రసాద్ శర్మ
చెంచయ్య శర్మ, లక్ష్మినరసమ్మ -> లక్ష్మినరసయ్య శర్మ, రామయ్య శర్మ, నర్సయ్య శర్మ, శివకుమార్ శర్మ, సురేష్ శర్మ, హరి శర్మ
ఓబయ్య శర్మ, వసంతలక్ష్మి -> లక్ష్మినరసింహ చక్రపాణి శర్మ, లక్ష్మిప్రసన్న
ప్రసాద్ శర్మ, జ్యోతి -> నరేష్, పవన్ కుమార్
జానకీ అమ్మాళ్
ఎడవళత్ కక్కాడ్ జానకీ అమ్మాళ్ ఒక భారతీయ మహిళా శాస్త్రవేత్త. ఈవిడ వృక్షశాస్త్రంలో చాలా కృషి చేశారు. వృక్షశాస్త్ర శాఖలో సైటోజెనెటిక్స్ (అంటే జీవకణ నిర్మాణం, విధులకు సంబంధించిన శాస్త్రం) మరియు భూగోళ శాస్త్రంపై పరిశోధన జరిపార.ఈమె చెరకు మరియు వంగ చెట్టు మీద చాలా పేరెన్నికైన పరిశోధన జరిపారు. అలాగే జానకీ అమ్మాళ్, కేరళ వర్షాధార అడవుల నుండి ఔషధపరంగా మరియు వాణిజ్యపరంగా పలు విలువైన మొక్కలు సేకరించారు.
ఈమె చెన్నపట్టణం (మద్రాసు) లో 1897 నవంబరు 4 న జన్మించారు. ఉన్నత చదువులు చదివిన తర్వాత అమెరికా వెళ్లారు. మిచిగాన్ యూనివర్సిటీ నుండి DSC (1931), L.L.D. (Hon. Cau.) (1956) డిగ్రీలను అందుకొని పరిశీలనా రంగంలో అపూర్వ విజయాలను సాధించారు.
తొలుత ఉమెన్స్ క్రిస్టియన్ కాలేజి (మద్రాసు), మహారాజాస్ కాలేజి ఆఫ్ సైన్స్ (త్రివేండ్రం) లలో బోటనీ ప్రొఫెసర్ గా పనిచేశారు. సుగర్ కేన్ రీసెర్చి స్టేషను (కోయంబత్తూరు) లో వృక్ష జన్యు శాస్త్రవేత్తగా పరిశోధనలు నిర్వహించారు. రాయల్ హార్టీకల్చరల్ సొసైటీ (లండన్) లో వృక్షకణ శాస్త్ర రంగంలో పరిశోధనలు చేసి కేంద్రక ఆమ్లములలో ఉన్న నత్రజని ఆధారమును విశ్లేషించారు. కణములకు విషపూరితమైన పదార్థములను కనుగొన్నారు.
బొటానికల్ సర్వే ఆఫ్ ఇండియా (కలకత్తా) స్పెషల్ ఆఫీసర్ గా నియమితులై నూతన సంవిధానంలో పునర్నిర్మాణం చేశారు. సెంట్రల్ బొటానికల్ లేబొరేటరీ (అలాహాబాద్) కు డైరక్టర్ గా ఉండి సమున్నత పరిచారు. రీజినల్ రీసెర్చి లేబొరేటరీ (జమ్ము), బాబా అటామిక్ రీసెర్చి సెంటర్ (బొంబాయి), సెంటర్ ఫర్ అడ్వాన్స్‌డ్ స్టడీస్ (బొంబాయి) మున్నగు ప్రసిద్ధ వైజ్ఞానిక సంస్థలకు గౌరవ శాస్త్రవేత్తగా ఉండి బహుముఖ సేవలు అందించారు.
ఇండియన్ నేషనల్ సైన్స్ అకాడమీ (1957), లినేయం సౌసైటీ (బ్రిటన్), రాయల్ జియోగ్రాఫికల్ సొసైటీ (లండన్), జెనెటిక్ సొసైటీ ఆఫ్ అమెరికా, రాయల్ హార్టీ కల్చరల్ సొసైటీ (లండన్) మొదలైన పలు దేశ, విదేసీ ప్రతిష్ఠాత్మక సంస్థలు ఈమెకు గౌరవ ఫెలోషిప్ ను అందించాయి. ఈమె బొటానికల్ సొసైటీ ఆఫ్ ఇండియాకు కార్యదర్శిగా 91933 - 38), గౌరవ అధ్యక్షురాలుగా (1960) గాను, ఇండియన్ అకాడమీ ఆఫ్ సైన్స్ కు ఉపాధ్యక్షురాలుగా (1961-64) వుండి ఆయా సంస్థల పురోభివృద్ధికి అఖండ కృషి చేశారు.
అంతర్జాతీయ ప్రతిష్ఠాత్మక సంస్థలు సిగ్మా -XI అసోషియేషన్ ఆఫ్ అడ్వాన్స్‌మెంట్ ఆఫ్ సైన్స్ మొదలిఅనవి ఈమెకు పలు గౌరవ పురస్కారములను అందించాయి. 1961 లో బీర్బల్ సహాని మెడల్, 1977 లో పద్మశ్రీ మొదలైన గౌరవ పురస్కారములను గ్రహించారు.
ఈమె చేసిన ప్రధాన పరిశోధనలు చెరుకు జన్యు శాస్త్ర విభాగంలో కణములు, క్రోమోజోముల మీద జరిగాయి. ఆయా కణములకు విషఫలితాలు చేరకుండా తీసుకోవలసిన జాగ్రత్తలు విషయమై ఈమె నిర్వహించిన పరిశోధనలు నూతన ఆవిష్కరణలు చేశాయి. సూక్ష్మమైన బీజ మాతృకణముల గురించి పలు నూతన అంశములను వెలికి తీసుకు వచ్చిన ఘనత ఈమెకు దక్కింది. చెరుకు మొక్కల జీవపరిణామాన్ని తొలిసారిగా అన్వేషించి, జాడ తెలుసుకున్నారు. ఈమె రాసిన గ్రంథం "Chromosome Atlas of the cultivated plant" దేశ విదేశాలలో వృక్ష శాస్త్రవేత్తలకు కల్పతరువు వలె భాసిల్లింది. విద్యార్థుల పాఠ్య గ్రంథంలా చిరకీర్తి పొందింది.
వ్యాసాలను అభివృద్ధి చేయవచ్చు.
కొమ్మినేని శ్రీనివాసరావు
కొమ్మినేని శ్రీనివాసరావు (జ. ఆగష్టు 26, 1956) KSR గా సుపరిచితులు. ఈయన తెలుగు జర్నలిష్టు, రచయిత మరియు దూరదర్శన్ వ్యాఖ్యాత. ఈయన ప్రస్తుతం సాక్షిలో పని చెస్తున్నాడు. టెలివిజన్ లో ప్రముఖ షో అయిన "లైవ్ షో విత్ కె.s.ఆర్"ను నిర్వహిస్తున్నాడు.
కొమ్మినేని శ్రీనివాసరావు గన్నవరం,కృష్ణా జిల్లా,ఆంధ్రప్రదేశ్లో కొమ్మినేని రామారావు మరియు కొమ్మినేని జయలక్ష్మిలకు జన్మించాడు. అతనికి కృష్ణబాబు (గన్నవరంలో పాఠశాల నిర్వహిస్తున్నారు) మరియు లక్ష్మీనారాయణ (ఈనాడులో పాత్రికేయుడు) అను ఇద్దరు సోదరులు గలరు.
అతను గన్నవరం లో పాఠశాల, కళాశాల విద్యలనభ్యసించాడు. అతను కృష్ణా జిల్లా గన్నవరం జిల్లా పరిషాత్ ఉన్నత పాఠశాలలో చదివాడు. తరువాత అతను ఎం.కాం ను చదివాడు. 
అతను సుమారు 33 సంవత్సరాలు వివిధ వార్తా పత్రికలలో, టీవీ చానెళ్ళలో విలేకరిగా పనిచేశాడు.
1978లో అతను ఈనాడు లో చేరాడు. ఈనాడు లో చేరక ముందు అతను అనేక పత్రికలలో అనేక వ్యాసాలను రాసాడు. అతను విజయవాడ, తిరుపతి తరువాత హైదరబాదులలో పనిచేసాడు. అతను పత్రికలలో వివిధ భాద్యతలను నిర్వర్తించాడు. సబ్ ఎడిటరుగా, రిపోర్టరుగా, ఛీఫ్ రిపోర్టరుగా వివిధ స్థానాలలో తన సేవలనందించాడు. 1986లో జరిగిన గోదావరి జిల్లాలలో జరిగిన వరద భీభత్సం, 1990లో లాథూరులో జరిగిన భయంకరమైన భూకంపం, 1992లో తిరుపతిలో జరిగిన ఎ.ఐ.సి.సి కార్యక్రమం, తెలుగుదేశంపార్టీ మహానాడు వంటి వాటిలో అతను పాత్రికేయునిగా ముఖ్య భూమిక పోషించాడు. అతను ఢిల్లీలో ఈనాడు బ్యూరో ఛీఫ్ గా పనిచేసాడు. పార్లమెంటు పై టెర్రరిస్టుల దాడి జరిగినపుడు ఆ సంఘటనను వార్తాంశంగా చిత్రీకరించాడు. బిల్ గేట్స్ హైదరాబాదు వచ్చినపుడు ఆ వార్త ప్రచురణద్వారా గుర్తింపు పొందాడు. 
అతను 2002లో ఆంధ్రజ్యోతి లో చేరాడు. నాలుగున్నరేళ్ళు ఆంధ్రజ్యోతి పత్రికకు భ్యూరో చీఫ్ గా భాద్యతలను చేపట్టాడు.
ఆధ్రజ్యోతిలో పనిచేసిన తరువాత అతను ఎన్.టి.వి లో చేరాడు. ఆ మేనేజిమెంటుతో వచ్చిన విభేదాల వలన కొద్దినెలలలోనే ఆ ఛానెల్ నుండి తప్పుకున్నాడు. తరువాత టి.వి.5 టెలివిజన్ ఛానెల్ లో పొలిటికల్ ఎడిటరుగా చేరి ఆ ఛానెల్‌కు సంపాదకునిగా కూడా పనిచేసాడు. అతను "న్యూస్ స్కాన్" అనే కార్యక్రమాన్ని రూపొందించాడు. దీని ఫలితంగా అతనికి విశేష గుర్తింపు వచ్చింది. అనేక మంది రాజకీయ నాయకులను ఇంటర్వ్యూలు చేయడం ద్వారా మంచి గుర్తింపు పొందాడు. ఆ ఛానెల్ లో రెడున్నరేళ్ళు పనిచేసి తరువాత ఎన్.టి.వి లో ప్రధాన సంపాదకునిగా పనిచేసాడు. 
అతను ప్రస్తుతం సాక్షి లో పనిచేస్తున్నాడు. అతను "లైవ్ షో విత్ కె.ఎస్.ఆర్" కార్యక్రమాన్ని రూపొందించాడు.
అతను 1982లో రాజ్యలక్ష్మీని వివాహమాడాడు. ఆమె ఎ.పి సీడ్స్ లో అధికారిణి.
టాటా ఇనిస్టిట్యూట్ ఆఫ్ సోషల్ సైన్సెస్
టాటా ఇనిస్టిట్యూట్ ఆఫ్ సోషల్ సైన్సెస్ (; TISS) ఒక సామాజిక శాస్త్రాల అధ్యయనా సంస్థ, దీని ప్రధాన కేంద్రం దేవనార్ ముంబై యందు ఉంది. దీని కేంపస్ లు హైదరాబాదు, గౌహతి మరియు మహారాష్ట్రలోని ఉస్మానాబాదు జిల్లా తుల్జాపూర్లో ఉన్నాయి.
ట.ఇ.స.స. 1936 లో దొరాబ్జీ టాటా చే ఒక సామాజిక కార్యాల గ్రాజుయేట్ స్కూల్ గా స్థాపింపబడింది. 1944 లో ప్రస్తుత పేరు పెట్టారు. 1964 లో యూనివర్సిటి గ్రాంట్స్ కమీషన్ చే ఇది ఒక డీమ్‌డ్ విశ్వవిద్యాలయంగా గుర్తింపబడింది..1098 చైల్డ్ హెల్ప్ లైన్
కొత్తపేట (అవనిగడ్డ మండలం)
కొత్తపేట కృష్ణాజిల్లా అవనిగడ్డ మండలం లోని గ్రామము. పిన్ కోడ్: 521121.
అధ్యక్షుడు
ఒక దేశం లేదా ఒక సంస్థ లేదా ఇతర సమూహం యొక్క నాయకుడిని అధ్యక్షుడు (President) అంటారు. అధ్యక్షుడు సాధారణంగా ఆ సమూహంలోని ప్రజల చేత ఎన్నుకోబడతాడు. అధ్యక్షుడుని ఎన్నుకోవడంలో ఓటింగ్ ఒక మార్గం. అధ్యక్షత వహించు (presiding over) నుండి పుట్టిన పదం అధ్యక్షుడు. ఒక దేశానికి చెందిన అధ్యక్షుడిని రాజ్యాధ్యక్షుడు లేదా దేశాధ్యక్షుడు అని పిలుస్తారు. ఇతని తర్వాతి పదవిని ఉపాధ్యక్షుడు (Vice President) అంటారు.
అధ్యక్ష ప్రజాప్రభుత్వము (Presidential Government) లో రాజ్యాధ్యక్షుడు సరాసరి ప్రజలచేత ఎన్నుకోబడి, ప్రజలపట్లనే బాధ్యత వహించును (ఈపద్ధతి ప్రకారము ప్రభుత్వ వివిధశాఖలను పరిపాలించుటకు శాసనసభకు బాధ్యులైన మంత్రులుగాక అధ్యక్షునిచే నియమింపబడి, అధ్యక్షునికే బాధ్యులైన కార్యదర్శులు ఉందురు. ఈ పద్ధతి అమెరికా సంయుక్త రాష్ట్రాలు లందున్నది.)
ఒక సభకు అధ్యక్షత వహించిన సభాపతిని కూడా అధ్యక్షుడు అంటారు. ఇలాంటి సభలు మరియు సమావేశాలకు అధ్యక్షత వహిస్తున్న వ్యక్తి వెలువరించిన ఉపన్యాసాన్ని అధ్యక్ష ప్రసంగం లేదా అధ్యక్షోపన్యాసం (Presidential address) అంటారు.
యునైటెడ్ స్టేట్స్ కు ఒక అధ్యక్షుడు ఉంటాడు. అతను ఎలక్టోరల్ కాలేజి చేత ఎన్నుకోబడతాడు. కంపెనీలకు అధ్యక్షులు ఉంటారు. వారు ఆ కంపెనీకి చెందిన స్వంత విభాగం వారిచే ఎన్నుకోబడతారు. కొన్ని కంపెనీలలో ఆ కంపెనీ కార్మికులు ఓటింగ్ పద్ధతి ద్వారా వారి యొక్క కంపెనీ ప్రెసిడెంట్ ను ఎన్నుకుంటారు.
భారతదేశం యొక్క అధ్యక్షుడిని రాష్ట్రపతి అంటారు. ఇతను భారతదేశానికి ప్రథమ పౌరుడు. ఇతనిని పార్లమెంటు రెండు సభలలో ఎన్నికైన సభ్యులు మరియు రాష్ట్ర శాసన సభలకు ఎన్నికైన సభ్యులు ఎన్నుకుంటారు.
దైతా గోపాలం
దైతా గోపాలం (1900-1958), తెలుగు రంగస్థల నటుడు, సినీ గీత రచయిత, నటుడు
శ్రీకాకుళం శివార్లలో ఉన్న పాపనాశనంలో జన్మించిన దైతా గోపాలం తెలుగు నాటకరంగం, మరచిపోలేని మేటి కళాకారుడు. ఈయన అనేక నాటకాలు ఆడారు. అచ్యుత రామశాస్త్రి రచించిన 'సక్కుబాయి' నాటకాన్ని దైతా గోపాలం తన సొంత పాటలతో దర్శకత్వంతో నడిపించారు. సుప్రసిద్ధ చిత్రసంగీత దర్శకుడు పెండ్యాల నాగేశ్వరరావుకు సక్కుబాయి పాత్రను నేర్పి చాలాసార్లు ప్రదర్శించారు. నాటకాల్లోనేకాక సినిమా రచయితగా కూడా పేరుగాంచాడు. శ్రీరాజరాజేశ్వరీ ఫిలింకంపెనీ అధినేత కడారు నాగభూషణం ఆదరణతో వారి చిత్రాలు సతీసుమతి (1941) సతీ సక్కుబాయి (1954) శ్రీకృష్ణ తులాభారం (1955) మొదలగు చిత్రాలకు రచయితగా పనిచేశాడు. 'సతీసుమతి'లో ఆయన వ్రాసిన "నిన్న సాయంత్రమున" అనేపాట ఎంతోపేరు తెచ్చిపెట్టింది. ఈయన 'వరవిక్రయం' చలన చిత్రంలో కూడా నటించాడు. ఘంటసాల, అక్కినేని వీరిని తరచూ కలుస్తూ ఈయన సలహాలను గైకొనేవారు. 1958లో నిర్మించిన శ్రీరామాంజనేయ యుద్ధం ఇతడు పాటలు సమకూర్చిన చివరి చిత్రం.
దైతా గోపాలం రంగస్థలం బయట కూడా చాలా సౌమ్యంగా, సాధువులాగా ఉండేవాడు. ఆయన సాధువు పాత్రలు వేయటంలో బాగా రాణించాడు. విదురుడు మరియు అక్రూరుడు ఈయనకు బాగా నచ్చిన పాత్రలు. సక్కుబాయి నాటకంలో శివయోగి పాత్రను కూడా ఈయన చిరస్మరణీయం చేశాడు.
భారతీయుల కాలజ్ఞానము
వేద కాలం నాటి
భారతదేశము వేధభూమి. మన వేదాలలో సాంకేతిక, సామాజిక, ఆర్థిక, న్యాయ, పరిపాలన, వ్వసాయ, జ్యోతిష, ఖగోళ, అంతరిక్ష, ఆరోగ్య, గణితం, మొదలగు సర్వ శాస్త్రాలకు సంబంధించిన విషయాలు చాల వివరంగా నిక్షిప్తం అయి ఉన్నాయి. అయితే అనేక కారణాల వల్ల ఆ శాస్త్రాలన్నీ మరుగున పడి పోయి వుండి పోయాయి. ఆ కారణాలేమిటనే పరిశీలిస్తే... వేదాలు గ్రంథ రూపంలో లేక పోవడము, ఆ రోజుల్లో వేదాలను అందరు పఠించ కూడదనే నియమం వుండడము, వేదాలు ప్రజలలో ఒక వర్గం చేతిలోనే వుండి పోవడము, ఇలా అనేక కారణాల వల్ల ఆ వేద విజ్ఞానము బహుళ వ్వాప్తి కాకుండా మరుగున వుండి పోయింది. మేదావులైన కొందరు పరదేశీయులు ఆ విజ్ఞానానంలోని గొప్ప తనాన్ని గుర్తించి, అంది పుచ్చుకొని, అవకాశం వుంటే తస్కరించి కొందరు తమ దేశాలకు తీసుకెళ్ళి పరిశోధించి, పరిశీలించి, నిరూపణ చేసుకొని అందులోని విశేషాలను బయట పెట్టి ఆ యా విషయాలను తామే కనిపెట్టినట్టు ప్రచారం చేసుకొనుటలో సఫలీకృతులయ్యారు. అటువంటి కొన్ని శాస్త్రీయ సిద్దాంతాలు తామే వాటిని కనిపెట్టినట్లు చెప్పుకుంటున్నారు. ... కానీ అలాంటి వారు పుట్టి బుద్దెరగ ముందే కొన్ని వందల సంవత్సరాల క్రితమే ఆ యా సిద్ధాంతాలు భారతదేశంలో ప్రచారంలో వుండేవి, అనుభవంలో వుండేవి, వాడుకలో వుండేవి. ఈ విషయాన్ని వేదాలు పరిశీలిస్తే అవగతం అవుతుంది. ఇది దాచేస్తే దాగని సత్యం. కాని అప్పటికే సమయం మించి పోయింది. ఆ యా సిద్ధాంతాల రూప కర్తలుగా పర దేశీయులే ప్రపంచ వ్యాప్తంగా (భారతదేశంతో సహా) చలా మణి అవుతున్నారు. అటు వంటి విషయాలను, సిద్ధాంతాలను ఆదారలతో సహా ఎత్తి చూపడమే ఈ వ్వాసం ముఖ్య ఉద్దేశం: ముఖ్యంగా కాలము అనే విజ్ఞానికి సంబంధించిన విషయం మీద అధిక శ్రద్ధ తీసుకోవడమైనది. (ప్రాథమికంగా ఇందులో వుండగలిగిన విషయాలు. క్రింద కనబరచడమైనది )
కారివలస (గరుగుబిల్లి)
కారివలస, విజయనగరం జిల్లా, గరుగుబిల్లి మండలానికి చెందిన గ్రామము.,చిలకాం పంచాయతి
ప్రధాన పంట వరి. ఇతరపంటలు నువ్వులు,పెసలు,మినుములు,జనుము మొ||,
నాగావళీ నది ఎడమ కాలువ ఆధారంగా పంటలు పండుతాయ్
గ్రామ జనాభా సుమారు 500 మంది. సుమారుగా 350 ఎకరాలు మాగాణి, సమీప పట్టణం పార్వతీపురం,
పార్వతీపురం నుండి శ్రీకాకుళం వెళ్ళే ప్రధాన రహదారి పై గ్రామం ఉంది.
ఉత్తరాంధ్ర మొదటి కమ్యూనిజమ్ ఉద్యమ కారుదు ఆదిభట్ల కైలాసం జన్మించిన ఊరు
విజయోస్తు
ఒక కార్యం సిద్ధించేందు కోసం సంకల్పించుకున్న వ్యక్తికి లేదా సమూహానికి విజయం సిద్ధించాలని కోరుకుంటూ ఇచ్చే దీవెన విజయోస్తు. అస్తు అనగా So be it; అలాగే జరుగును అని అర్ధం.
ఒక మంచి కార్యం సఫలం కావాలని అత్యధికులు కోరుకుంటారు, వారందరి దీవెనలు విజయాన్ని చేకూరుస్తాయనే నమ్మకం భారతీయ ప్రజలలో బాగా నాటుకుంది.
తమ రాజ్యంపై శత్రువులు దండెత్తడానికి వస్తున్నపుడు వారిని ఎదుర్కొనేందుకు బయలుదేరుతున్న రాజుని రాణి విజయుడవై తిరిగిరావాలని విజయతిలకం దిద్దుతుంది, ఆ రాజ్యంలోని ప్రజలు రాజు వారి బలగాలు విజయులై తిరిగిరావాలని జయజయధ్వానాలు పలికి విజయోస్తు అని దీవెనలందిస్తారు.
తథాస్తు
ముహమ్మద్ గులాం మొహియుద్దీన్
మహమ్మద్‌ గులాం మొహిద్దీన్‌ (1882-1973) ప్రముఖ స్వాతంత్ర్య సమరయోధులు.గాంధీజీ పిలుపుకు తొలుతగా స్పందించిన ముస్లిం ఆంధ్రుడు.సహాయనిరాకరణ-ఖిలాఫత్‌ ఉద్యమంలో భాగంగా ఆంగ్ల ప్రభుత్వం ప్రసాదించిన పదవులను, ఉద్యోగాలను, బిరుదులను త్యజించాలని మహాత్మా గాంధీ పిలుపు మేరకు రాష్ట్రం నుండి తొలుతగా స్పందించిన యోధుడు.
మహమ్మద్‌ గులాం మొహిద్దీన్ కృష్ణా జిల్లా విజయవాడ లోని సంపన్న జాగీద్దార్‌ కుటుంబంలో ఆయన 1882లో జన్మించారు. చిన్నతనం నుండి సేవాభావాన్ని అలవర్చుకున్న ఆయన అవసరార్ధుల మన్నన పొందారు. నిడారంబర జీవితాన్ని ఇష్టపడినఆయన జాగీద్దారిని కూడా పరిత్యజించారు.గులాం మొహిద్దీన్‌ ఇటు భారత జాతీయ కాంగ్రెస్‌, అటు అఖిల భారత ముస్లింలీగ్‌లో సభ్యత్వం స్వీకరించారు. 1919లో ఆరంభమైన సహాయనిరాకరణ-ఖిలాఫత్‌ ఉద్యమంలో భాగంగా ఆంగ్ల ప్రభుత్వం అందచేసిన పదవులును వదులుకోవాల్సిందిగా మహాత్ముడు కోరారు. గులాం మొహిద్దీన్‌ తక్షణమే ఆ పిలుపుకు స్పందిస్తూ తాను నిర్వహిస్తున్న గౌరవ మేజిస్ట్రేటు పదవికి రాజీనామా చేసి, ఆంగ్ల ప్రభుత్వం ఇచ్చిన పదవిని త్యజించిన తొలి ఆంధ్రుడయ్యారు. ఈ విషయాన్ని ప్రముఖ స్వాతంత్య్రసమరయోధులు అయ్యదేవర కాళేశ్వరరావు పేర్కొంటూ, నా ముఖ్య మిత్రులైన మహమ్మద్‌ గులాం మొహిద్దీన్‌ సాహెబుగారు మొదటి తరగతి గౌరవ మేజిస్ట్రేటుగ నుండిరి. నాతోపాటుగా తాను కూడా గౌరవ ఉద్యోగము వదలు కొనెదమని ప్రకటించిరి. అప్పుడు శ్రీమాన్‌ చక్రవర్తి రాజగోపాలచారి గారు కూడా యుండిరి. ఆంధ్ర దేశములో మోహన్‌దాస్‌ కరంచంద్‌ గాంధీ దౌర్జన్యరహిత సహాయ నిరాకరణోద్యమము ననుసరించి శాసనసభ అభ్యర్థిత్వమును, మొదటి తరగతి గౌరవ మెజిస్ట్రేట్‌ పదవిని వదలుకొన్నవారము అప్పటికి మేమిద్దరమే. ఈ సంగతి గాంధీగారు ఆ సభలో గుమికూడిన వేలాది ప్రజల ముందు కరతాళధ్వనుల మధ్య ప్రకటించిరి. తమ 'యంగ్‌ ఇండియా' పత్రికలో కూడా వ్రాసిరి, అని పేర్కొన్నారు.
మహమ్మద్‌ గులాం మొహిద్దీన్‌ విజయవాడ ఖిలాఫత్‌-సహాయ నిరాకరణ ఉద్యమ కమిటికీ అధ్యక్షులుగా బాధ్యతలు నిర్వహించారు. సన్నిహిత మిత్రుడు అయ్యదేవరతో కలసి జాతీయోద్యమంలో చురుగ్గా పాల్గొన్నారు.1921లో విజయవాడలో అఖిల భారత జాతీయ కాంగ్రెస్‌ కార్యవర్గ సమావేశాల నిర్వహణకు సంకల్పించిన ఆయన పట్టుబట్టి, అయ్యదేవరతో కలసి కలకత్తా వెళ్ళి సమావేశాల నిర్వహణకు మహాత్ముడి అనుమతి పొందారు. ఈ సమావేశాలలో మహాత్మాగాంధీ, అబ్బాస్‌ తయాబ్జీ, హాకీం అజ్మల్‌ఖాన్‌, మౌలానా అబుల్‌ కలాం ఆజాద్‌, మహమ్మద్‌ అలీ, షౌకత్‌ అలీ, ఖాన్‌ అబ్దుల్‌ గఫార్‌ ఖాన్‌ తదితర ప్రముఖులు విజయవాడకు విచ్చేశారు. ప్రతిష్ఠాత్మకంగా నిర్వహించిన ఈ సమావేశాల కోసం మహమ్మద్‌ గులాం మొహిద్దీన్‌ సాహెబ్‌ తన ధనాన్ని మంచినీళ్ల ప్రాయంగా ఖర్చు చేశారు.ఈ విషయాన్ని అయ్యదేవర గాంధీజీకి తెలుపుతూ గులాం మొహద్దీన్‌ కాంగ్రెస్‌కు ఎంతో ఆర్థిక సహాయం చేశారనగా, ఆ మాటకు మొహిద్దీన్‌ వెంటనే స్పందిస్తూ, తాను కాంగ్రెస్‌ కోసం ఖర్చు చేయలేదనడంతో అక్కడున్న నాయకులు ఆశ్చర్యపడ్డారట. అంతలోనే, తన సంపదను తాను దేశం కోసం మాత్రమే వ్యయం చేశానని మహమ్మద్‌ గులాం మొహిద్దీన్‌ చెప్పడంతో నేతలంతా ఆనందిస్తూ గులాం సాహెబ్‌ను ఆనందించారట. ఆయన వితరణ, ఆతిథ్యాన్ని మరువని గాంధీజీ విజయవాడ నుండి ఆయన వద్దకు ఎవరు వెళ్ళినా మొహిద్దీన్‌ సాబ్‌ ఏలా ఉన్నారు? అని ఆయన క్షేమసమాచారాలను కనుక్కొనేవారట. 1948లో భారత విభజన సందర్భంగా విజయవాడలో ఏర్పడిన మతవైషమ్యాల నివారణకు ఆయన నడుం కట్టారు. స్వయంగా గుర్రం మీద విజయవాడలోని వీధుల్లో తిరుగుతూ శాంతంగా, సామరస్యంగా ఉండమని అన్ని మతాల ప్రజానీకాన్ని కోరుతూ మత సామరస్యానికి విశేష కృషి సల్పారు. విజయవాడ పురపాలక సంఘం కౌన్సిలర్‌గా, ఉపాధ్యక్షునిగా చాలా కాలం బాధ్యతలు నిర్వహించారు.
చివరివరకు చలువ ఖద్దరు ధరించిన ఆయన 1973 మార్చి 13 న విజయవాడలో 91వ ఏట కన్నుమూశారు.
వక్కలంక సరళ
వక్కలంక సరళ (1927 - 1999) తెలుగు సినిమా గాయని. కీలుగుర్రం సినిమాలోని 'కాదు సుమా కల కాదు సుమా' పాట పాడిన గాయనిగా ప్రసిద్ధి చెందింది. 1940వ దశకంలో జెమినీ స్టూడియో హిందీ విభాగంలో సహాయ సంగీత దర్శకురాలిగా పనిచేసింది. ఈమె పూర్వీకులు అమలాపురానికి చెందిన బ్రాహ్మణులు, అయితే మద్రాసులో స్థిరపడ్డారు. సరళ తండ్రి గోపాలరావు, చలం (గుడిపాటి వెంకటాచలం) తమ్ముడు సరళ 1927, ఆగష్టు 8 న మద్రాసులో సుందరమ్మ, గోపాలరావు దంపతులకు జన్మించింది. ఈమె తల్లి సుందరమ్మ కూడా గాత్ర సంగీత కళాకారిణే.
ఆమెకు అలనాటి సినీనటి అంజలీదేవికి మంచి స్నేహితురాలు. అంజలీదేవి మొదటిసినిమా బాలరాజులో 'ఇది తీయని వెన్నెల రేయి' పాటను సరళ పాడింది. అప్పటి నుంచీ వారు స్నేహితులయ్యారు. 1950ల్లో అంజలీదేవి 'స్వప్నసుందరి' తీసిన తర్వాత నాకు గనుక కూతురు పుడితే కచ్చితగా ఇదే పేరు పెడతానని సరళ అంజలీదేవికి మాటిచ్చింది. అలా మాటిచ్చిన పదేళ్లకు పుట్టిన బిడ్డకు మాట ప్రకారం స్వప్నసుందరి అని పేరుపెట్టింది. ఈమే కూచిపూడి నాట్యకళాకారిణి, పద్మభూషణ గ్రహీత స్వప్నసుందరి.
ఘంటసాలతో కలిసి సరళ, కాదు సుమా కల కాదు సుమా' పాటతో సహా అనేక పాటలు పాడింది. ఈమెకు ఘంటసాలతో పెళ్ళికుదరబోయి, అనుకోని పరిస్థితుల్లో, ఘంటసాలకు మరో రంగూన్ ‘సరళ’తో ద్వితీయ వివాహం జరగింది.
సరళ వివాహం అయ్యాక సినిమా రంగం నుంచి వైదొలగింది. ఆ రోజుల్లో దక్షిణ భారతదేశంలో పెళ్లవగానే సినిమాల్ని వదిలేసేవాళ్లు. ఈమెకు స్వప్నసుందరితో పాటు మరో కూతురు, ఒక కొడుకు పుట్టారు. 1971లో విడుదలైన గోరింటాకు సినిమాలో నటించిన వక్కలంక పద్మ కూడా సరళ కూతురే.
సరళ కూతురు స్వప్నసుందరి ప్రతి సంవత్సరం తల్లి జ్ఞాపకార్ధం, ఆగష్టు 8న స్వరలహరి అనే కర్ణాటక సంగీత కచ్చేరిని నిర్వహిస్తుంది. ఈ కచ్చేరీలో యువ గాయనీగాయకులు సరళ స్వరపరచిన పాటలను ప్రముఖంగా పాడతారు.
అశ్వని (నటి)
అశ్వనిఒక సినీ నటి. 1980 వ దశకంలో సుమారు 150 పైగా దక్షిణాది భాషల చిత్రాలలో నటించింది. విక్టరీ వెంకటేశ్‌తో కలియుగ పాండవులు, సూపర్‌ స్టార్‌ కృష్ణతో కొడుకు దిద్దిన కాపురం, రాజశేఖర్‌తో అమెరికా అబ్బాయి ఇంకా రాజేంద్రప్రసాద్‌తో పూలరంగడు, స్టేషన్‌ మాస్టర్ చిత్రాలతో పాటూ చూపులు కలసిన శుభవేళ, అనాదిగా ఆడది వంటి పలుసినిమాలలో తన నటనతో తెలుగు ప్రేక్షకులకు దగ్గరయింది.
150కి పైగా తెలుగు, తమిళ చిత్రాల్లో నటించి తనకంటూ ఓ ప్రత్యేకమయిన గుర్తింపు సంపాదించుకున్న అశ్విని గత కొద్దికాలంగా కాలేయానికి సంబంధించిన జబ్బుతో బాధపడుతూ 2012, సెప్టెంబర్ 24 న చెన్నైలో కన్నుమూశారు.
కొంగరలింగన్న గారి పల్లి
కొంగరలింగన్న గారి పల్లి, ఆంధ్ర ప్రదేశ్ రాష్ట్రం లోని చిత్తూరు జిల్లాలో గల పూతలపట్టు మండలంలోని ఒక గ్రామం. 
ఈ గ్రామం పూతలపట్టు లోని మిగతా గ్రామాల కంటే భిన్నంగా చాలా ప్రశాంతకర వాతావరణంతో కూడి వుంటుంది. 
కొంగరలింగన్న గారి పల్లి, పూతలపట్టు మండలం నుండి దాదాపు 1.5 కి.మీ. ప్రాంతంలో కేంద్రీకృతమై ఉంది.
కంబోడియా జాతీయ చిహ్నాలు
కంబోడియా దేశపు జాతీయ చిహ్నాలు: ఆంగ్‌కోర్ వాట్, జాతీయ పతాకం, జాతీయగీతం, జాతీయ చిహ్నం మరియు రాజముద్రికలు. 2005 సంవత్సరంలో, కంబోడియా రాజరికం ఏడు వృక్ష మరియు జంతు జాతులను జాతీయ చిహ్నాలుగా గుర్తించింది.
ఆంగ్‌కోర్ వాట్ (ఆంగ్లం: Angkor Wat; Khmer: អង្គរវត្ត) ఆంగ్‌కోర్ లోని ఒక పెద్ద దేవాలయ సముదాయం. దీనిని సూర్యవర్మన్ II, 12 వ శతాబ్దం పూర్వార్ధంలో నిర్మించాడు. ఇది ఆ దేశపు జాతీయపతాకంలో కేంద్రస్థానంలో కనిపిస్తుంది.
నోకోర్ రీచ్ (ఆంగ్లం: "Nokor Reach"; Khmer: បទនគររាជ; Royal Kingdom) కంబోడియా దేశపు జాతీయగీతం. ఇది కంబోడియా జానపద గీతం ఆధారంగా స్వరపరచబడింది. దీనిని చౌ నాథ్ (Chuon Nath) రచించాడు. దీనిని 1941 లో జాతీయగీతంగా నిర్ణయించి, ఫ్రాన్స్ నుండి 1947 లో స్వతంత్రం వచ్చిన తరువాత స్థిరపరిచారు. 1970 లో రాజరికం పోయిన కాలంలో దీనిని నిషేధించారు. కమ్యూనిస్టులు గెలుపొందిన తర్వాత 1975 లో ముందటి చిహ్నాలతో పాటు నోకోర్ రీచ్ ను కూడా కొంతకాలం తిరిగి పునఃస్థాపించారు. ఖ్మెర్ రోగ్ (Khmer Rouge) కాలంలో మళ్ళీ దీనిని దాప్ ప్రాంపి మెసా చోకే (Dap Prampi Mesa Chokchey; "Glorious Seventeenth of April") తో మార్చారు. 1993లో రాజరికపు రోయల్ పార్టీ కమ్యూనిష్టులను ఒడించిన పిదప మళ్ళీ నోకోర్ రీచ్ ను జాతీయగీతంగా స్థాపించారు.
ముష్టి భంగిమ
Fisting, handballing, fist-fucking, brachiovaginal, or brachioproctic insertion is a sexual activity that involves inserting a hand into the vagina or rectum. Once insertion is complete, the fingers are either clenched into a fist or kept straight. Fisting may be performed with or without a partner.
The "Silent Duck", also called "Duck-Billing", is the technique often used in which the person engaging in hand insertion shapes the hand to resemble a duck's beak. Typically, fisting does not involve forcing the clenched fist into the vagina or rectum; this is a practice called "punching". Instead, all five fingers are kept straight and held as close together as possible (forming the beak-like "duck"), then slowly inserted into a well lubricated vagina or rectum.
In more vigorous forms of fisting, such as "punching" or "punchfisting", a fully clenched fist may be inserted and withdrawn slowly.
Fistees who are more experienced may take two fists (double-fisting). In the case of double-fisting, pleasure is derived more from the stretching of the anus or vagina than from the thrusting (in-and-out) movement of hands.
Fisting can cause laceration or perforation of the vagina, perineum, rectum, and/or colon, resulting in serious injury and even death. In general, sexual activities that cause air to enter the vagina can lead to a fatal air embolism, and the risk is probably even higher during pregnancy.
Anal fisting carries risks of colorectal perforation; participants are advised to use latex gloves and lubricant, and designate a safeword, the utterance of which will call an immediate halt to the activity. The practice, along with the insertion of hard objects into the anus, has been significantly related to the traumatization of the rectal mucosa in increasing the likelihood of infection, including Hepatitis B.
మా భూమి (నాటకం)
మా భూమి సుంకర సత్యనారాయణ మరియు వాసిరెడ్డి భాస్కరరావు కలిసి రచించిన సాంఘిక నాటకం. తెలంగాణాలోని నిజాం రాచరిక వ్యవస్థను ఈ నాటకం ప్రతిబింబిస్తుంది. మాభూమి నాటకంలో పాత్రలు రెండు పక్షాలకు చెందినవి: ఒకటి ప్రభుత్వ పక్షం; రెండవది ప్రజా పక్షం.
భారతదేశానికి స్వాతంత్ర్యం వచ్చిన తర్వాత కూడా తెలంగాణా ఇంకా నిజాం పీడిత ప్రాంతంగా దోపిడీదారుల కోరల్లో చిక్కి విలవిలలాడుతున్న రోజుల్లో కొద్దిపాటి సామాజిక దృష్టి కలిగిన ప్రతి తెలుగువాడు తెలంగాణా పట్ల సానుకూలంగా స్పందించాడు. 
నల్గొండ జిల్లాలో జరిగిన ప్రజా పోరాటాన్ని గురించి ఈ నాటకం వ్రాయబడింది. ఆ పోరాటంలో 240 గ్రామాలపై పోలిసు దాడులు జరిగాయి. 8,500 మంది అరెస్టు అయ్యారు. 15,390 మంది ప్రజలు హింసాకాండకు గురయ్యారు. 12 లక్షల 25 వేల రూపాయల విలువైన ఆస్తి ఆ రోజుల్లో దోపిడీ అయ్యింది. 52 మంది వీరులు ప్రాణాలు కోల్పోయారు. 64 మంది స్త్రీలను మానభంగం చేశారు. వారిలో ఇద్దరు మరణించారు. ఈ పోరాటమే మమ్మల్ని ఈ నాటకం రాయడానికి ప్రోత్సహించింది అని రచయితలు వ్రాసుకున్నారు. 1947లో ఈ నాటకం అచ్చులో వెలువడింది.
ఆకాలంలో వెలువడిన రచనలలో ముఖ్యమైనది మాభూమి. ఈ నాటకం ద్వారా సాటి తెలుగు ప్రజలు పరాయి పాలనలో పడుతున్న అవస్థల్ని సభ్య సమాజానికి పరిచయం చేసి ప్రచారం చేయడానికి ప్రముఖంగా తోడ్పడింది. ఆరోజుల్లో మాభూమి నిజాం ప్రభుత్వాన్ని ఒక కుదుపు కుదిపింది.
జీవనాటకం
జీవితాన్ని అనుకరించేది నాటకం. లోకంలోని సన్నివేశాలు, సంఘటనలు ఆధారంతో లేదా ప్రేరణతో నాటకాలు రాసి ప్రదర్శిస్తారు. ఈ ప్రదర్శనలు కాలానికనుగుణంగా మారుతూ ఉంటాయి. పూర్వకాలంలో రంగస్థలాలంటూ ప్రత్యేకంగా ఉండేవికావు. కాబట్టి వీధుల్లో నాటకాలు వేసేవారు. దాదాపు అన్ని ప్రదర్శనలు నేలపైనే జరిగేవి. కొంతకాలం గడిచాక నాలుగురోడ్ల కూడలిలోగానీ, ధనవంతుల ఇళ్లముందు గానీ మట్టిని దిబ్బగాపోసి వెనుకవైపు తెరను ఉంచి మూడువైపులా ఉన్న ప్రేక్షకులకు కనిపించేవిధంగా ప్రదర్శనలు జరిగేవి. దీనిని మొదటి నాటకరంగంగా భావించారు. ఆంగ్ల నాటకప్రభావంతో కొంత మార్పు వచ్చింది. నిర్ణీతమైన కొలతలతో తాత్కాలికంగా గానీ, శాశ్వతంగా గానీ రంగస్థలాన్ని నిర్యించి మూడు వైపులా తెరలుకట్టి ప్రదర్శన ఇచ్చేవారు. రంగస్థలానికి అభిముఖంగా ప్రేక్షకులు కూర్చునేవారు. ఇది నాటకరంగంలో రెండవదశ. దీనిని ’ప్రొసీనియం థియేటర్‘ అంటారు. నాటకం రంగస్థలాన్ని వదిలి తిరిగి నేలపైకే వచ్చింది. దానని ఆధునిక వీధి నాటకం అని అంటారు. ’ప్రొసీనియం థియేటర్, ఆధునిక వీధి నాటకం దశలమధ్య మరో వినూతనత్వం చోటు చేసుకుంది. అదే ’ఎన్విరాన్మెంట్ థియేటర్‘ (సహజ పరికరాల నాటకరంగం).
ఈ ప్రభావంతో సుప్రసిద్ధ నటులు, రచయిత, దర్శకులు ఎ.ఆర్.కృష్ణ మేధస్సులో నుండి పుట్టిన ప్రయోగం మాలపల్లి (నాటకం) ప్రదర్శన. కీలుబొమ్మలు (నాటకం), యథాప్రజా తథారాజా (నాటకం)  నాటకాలు ఈ కోవలోకి వస్తాయి.
మాలపల్లి (నాటకం)
మాలపల్లి ఉన్నవ లక్ష్మీనారాయణ 1922 లో రాసిన తెలుగు నవల.
హరిజనోద్ధరణ ధ్యేయంగా రాయబడిన ఈ నవలను నగ్నముని 1974లో మాలపల్లి (నాటకం) నాటకీకరణ చేయగా ఎ.ఆర్.కృష్ణ దర్శకత్వం వహించి ప్రదర్శించారు. ఈ ప్రదర్శనలో 12 రంగస్థలాలు ఉంటాయి. అన్ని రంగస్థలాలలపై ఏకకాలంలో ప్రదర్శన జరుగుతూ ఉంటుంది. ఇన్ని దృశ్యాలు ఒకేసారి రంగస్థలాలపై కన్పించేసరికి ఒక గ్రామాన్ని చూస్తున్న భావం కలుగుతుంది. దీన్నే జీవనాటకం అంటారు.
1973లో ఇరాన్ లో జరిగిన ప్రపంచ నాటకోత్సవంలో పాల్గొన్న ఎ.ఆర్.కృష్ణ అక్కడ జపాన్ వారి ’తెరియామా‘ నాటక ప్రయోగం చూడడం జరిగింది. ఒక పార్క్ లో, భవనం ముందు, భవనం మీద, చెట్లమీద భవనం లోపల రంగస్థలాలలుగా ప్రదర్శంచడం ఆయన్ని ఆశ్చర్యానికి లోను చేయడమేకాకుండా ప్రభావితుణ్ని చేసింది. కోటప్పకొండ ప్రభలు, గద్వాలలో మూడంతస్థుల పందిళ్లపై సంగీత నాటక కార్యక్రమాలు, షేక్స్ పియర్ నాటక రంగస్థలం, తెరియామా ప్రదర్శన మాలపల్లి రంగస్థల రచనకు ధైర్యం, ఆలోచలను కలిగించాయి.
దీవెన
పవిత్రత్వము, ఆధ్యాత్మిక విముక్తి, దైవ సంకల్పం, లేదా ఒక ఆశ లేదా ఒకరి ఆమోదముతో ఎంతో కొంత ప్రేరేపించబడటాన్ని దీవెన అంటారు. వ్యక్తులు, దీవెన అదృష్టాన్నిచ్చే మార్గం అనుకుంటారు. కొన్నిసార్లు మతాచారులు దేవుడు వారిని మంచిగా చూడాలని కోరుకుంటారు, లేదా ప్రజలే దేవుడిని మంచిగా దీవించమని కోరుకుంటారు. పూజారులు మతమరమైన వస్తువులను పవిత్రమైనవిగా మార్చేందుకు కూడా ఆశీర్వదిస్తారు.
దీవెనను ఆశీర్వాదం అని కూడా అంటారు. దీవెనను ఆంగ్లంలో బ్లెసింగ్ అంటారు.
ఆధునిక ఆంగ్ల భాషా పదం బ్లెస్ పాత ఇంగ్లీష్ పదం బ్లెసెన్ (క్రీ.శ.950 నాటి నార్తంబ్రియన్ మాండలికంలో భద్రపరచబడిన) నుండి ఉద్భవించింది. ఈ పదం ఇంకా 830 ముందు ప్రోటో జర్మనిక్ వారు ఉపయోగించిన బ్లెడ్ సియన్ పదం నుండి, 725 మరియు 1000 నాటి ఆంగ్లో సాక్సాన్ అన్యమత, జెర్మేనిక్ అన్యమతత్వ కాలంలో ఉపయోగించిన బ్లెట్ సియన్ నుండి ఉద్భవించింది. మొత్తం మీద వీటి అర్థం పవిత్రమైనదిగా లేదా పరిశుద్ధమైనదిగా చేయడానికి ఒక ఆచారములా త్యాగం చేయడం. ఈ పదం బ్లడ్ (రక్తం) అనే పదంతో సంబంధం కలిగి ఉంటుంది.
క్రైస్తవీకరణ అనువాద ప్రక్రియలో బైబిల్ యొక్క అనువాదాన్ని పాత ఇంగ్లీషులోకి మార్చు సమయంలో లాటిన్ పదం మంచిపలుకు పలకడం ద్వారా మంచి ఫలితం అని అర్థానిచ్చే బెనిడిసిరే అనే పదం నేటి పదం యొక్క ఆధునిక అర్థంగా ప్రభావితమై ఉండవచ్చు.
కటక నాభి
ఒక వస్తువులోని బిందువు వద్ద నుండి వెలువడే కాంతికిరణాలు ఉపసరణించే సంబంధిత బిందువు. దీనినే చిత్రబిందువు అని కూడా అంటారు. సిద్ధాంతపరంగా నాభి ఒక బిందువే అయిననూ భౌతికంగా ఇది ఒక ప్రదేశము. దీనినే గందరగోళ వృత్తం (Circle of Confusion) లేదా కళంక వృత్తం (Blur Circle) అని అంటారు. ప్రతిబింబాన్ని ఏర్పరచే కటకాలలోని భ్రాంతుల వలన అసాధారాణ నాభి ఏర్పడుతుంది. భ్రాంతులు లేని ఎడల ఆప్టికల్ వ్యవస్థలో ఉండే సూక్ష్మరంధ్రం యొక్క వివర్తన వలన మాత్రమే ఏర్పడే అతి చిన్న గందరగోళ వృత్తాన్ని Airy disc అని అంటారు. సూక్ష్మరంధ్రపు వ్యాసం పెరిగే కొలదీ భ్రాంతి కూడా పెరుగుతుంది. Airy disc తగ్గుతుంది.
ఒక ప్రతిబింబం, లేదా ప్రతిబింబం లోని ఒక బిందువు లేదా ప్రదేశం దృష్టి లో ఉన్నచో వస్తువు నుండి వెలువడుతున్న కాంతి ప్రతిబింబంలో దాదాపుగా ఉపసరణ చెందినది అని చెప్పవచ్చును. ఉపసరణ చెందని కాంతి వలన అది దృష్టి వెలుపల ఉంటుంది. ఈ రెంటి మధ్య భేదం కొన్ని సందర్భాలలో గందరగోళ వృత్తం తో విశ్లేషించటం జరుగుతుంది.
ఉత్తర భారతదేశము
భారతదేశపు ఉత్తర భాగాన్ని ఉత్తర భారతదేశంగా సంబోధిస్తారు. మౌర్య, గుప్త, ముఘల్, సుర్, మరాఠా, సిక్కు మరియు బ్రిటిష్ ఇండియా సామ్రాజ్యాలు ఉత్తర భారతం కేంద్రంగా పనిచేశాయి. బహువిధ సంస్కృతి గల ప్రాంతములో హైందవ పుణ్యక్షేత్రాలైన చార్ ధాం, హరిద్వార్, వారణాసి, మధుర, వైష్ణో దేవి మరియు పుష్కర్ లు, బౌద్ధ పుణ్యక్షేత్రాలైన బుద్ధ గయ, సార్నాథ్ మరియు కుషీనగర్ లు, స్వర్ణ దేవాలయం, ముస్లిం పుణ్యక్షేత్రమైన అజ్మేర్లు ఉన్నాయి.
ఉత్తర భారతదేశానికి వివిధ అధికారాలు వివిధ నిర్వచనాలిస్తాయి
భారతదేశ ప్రభుత్వ నిర్వచానుసారం జమ్మూ కాశ్మీరు, హిమాచల్ ప్రదేశ్, ఉత్తరాఖండ్, పంజాబ్, హర్యానా, రాజస్థాన్ మరియు కేంద్రపాలిత ప్రాంతమైనచండీగఢ్లు వస్తాయి. మరియు ఉత్తర మధ్య రాష్ట్రాలైన ఉత్తర ప్రదేశ్, మధ్య ప్రదేశ్, బీహార్ మరియు ఢిల్లీలు కూడా వస్తాయి.
కాదంబరి (నవల)
కాదంబరి రావూరి భరధ్వాజ రచించిన నవల. మహాకవి బాణుడు రచించిన 'కాదంబరి' సంస్కృతంలో వెలసిన తొలి వచన కావ్యం. ఈ మాటకి నానార్ధాలూ ఉన్నాయి. ఒకానొక కావ్య విశేషం, ఆడు కోయిల, గోరువంక, మద్యం, నవల మొదలైనవి. ఈ నవల వచన కావ్యంలాగా ఉంది. ఇందులోని ప్రతి పాత్రా ఒక్కో రకమైన మాదకతతో జోగిసలాడి పోతూ ఉంది. పుస్తకానికి 'కాదంబరి' అన్న శీర్షిక నుంచండి అని సలహా ఇచ్చినవారు డాక్టర్ రాఘవాచార్య గారు" అంటూ కృతజ్ఞతలు తెలుపుకున్నారు భరద్వాజ.
ఇది రామకృష్ణయ్య కథ. పేదరికాన్ని భరించలేక చిన్నప్పుడే ఇంట్లోనుంచి పారిపోయిన రామకృష్ణయ్య అనేక రకాల ఉద్యోగాలు చేసి, సినిమా హాల్లో బ్లాక్ టిక్కట్లు అమ్ముతూ కోటీశ్వరుడైన చంద్రశేఖరం దృష్టిలో పడతాడు. దానితో అతని జాతకం పూర్తిగా మారిపోతుంది. జీనియస్ ఎక్కడున్నా ఇట్టే పట్టుకునే చంద్రశేఖరం రామకృష్ణయ్యని తన దగ్గర పెట్టుకుని తన వ్యాపారాల మెళకువలు నేర్పడం మాత్రమే కాదు, తన కూతుర్ని ఇచ్చి పెళ్ళి చేస్తాడు కూడా. పెళ్ళైన కొన్నాళ్ళకే ఆత్మాభిమానం విషయంలో బొత్తిగా రాజీ పడలేని రామకృష్ణయ్య భార్యతో కలిసి వేరు కాపురం పెట్టి, సొంతంగా కలప వ్యాపారం ప్రారంభిస్తాడు.
అంచెలంచెలుగా ఎదిగిన రామకృష్ణయ్య, ఉన్నట్టుండి ఒకరోజు తన వ్యాపారం మొత్తం కొడుక్కి అప్పగించేసి, 'మయూరాక్షి' నది మీద ప్రభుత్వం ఆనకట్ట కట్టాలంటూ పోరాటం మొదలు పెడతాడు. అధికార గణంలో ఎవరితో ఏ పని ఎలా చేయించుకోవాలో బాగా తెలిసిన రామకృష్ణయ్యకి, అన్ని పార్టీల నాయకులూ స్నేహితులే. ఉన్నట్టుండి అతనీ పని ఎందుకు మొదలుపెట్టాడో ఎవరికీ తెలియకపోయినా, అతనితో పనులు ఉన్న వాళ్ళూ, అతను ఏం చేసినా అన్నీ ఆలోచించే చేస్తాడనీ నమ్మిన వాళ్ళూ అతనితో చేతులు కలుపుతారు.
రామకృష్ణయ్యకి ఉన్న బలహీనత అతని కూతురు కౌముది. కూతురికోసం ఏమైనా చేస్తాడు ఆయన. కొడుకు మీద కూడా ఇష్టం ఉన్నా, మెజారిటీ తండ్రుల్లాగే కూతురంటే కొంచం ఎక్కువ ఇష్టం. తన తల్లితండ్రుల నుంచి తను పొందలేకపోయినది ఏమిటో బాగా తెలిసిన రామకృష్ణయ్య, పిల్లలని మాత్రం కష్టం అంటే ఏమిటో తెలియకుండా పెంచుతాడు. అంతేకాదు, కొడుకు, కూతురితో కలిసి విస్కీ తాగుతూ, సిగరెట్లు కాలుస్తూ తన సాయంత్రాలని ఆనందంగా గడపడం ఎలాగో బాగా తెలుసు. 'మయూరాక్షి' ప్రాజెక్ట్ కోసం రామకృష్ణయ్య చేస్తున్న ఉద్యమానికి పూర్తి మద్దతు ఇస్తుంది కౌముది. అక్షరాలా తండ్రి వెనుక నిలబడుతుంది.
అంత గొప్ప వ్యాపారస్తుడూ, పనులన్నీ పక్కన పెట్టి ప్రభుత్వంతో విరోధం తెచ్చుకునే ఉద్యమం ఎందుకు మొదలు పెట్టాడు, ఇందులో కౌముదికి ఉన్న ఆసక్తి ఏమిటి, చివరకి ఆ తండ్రీ కూతురూ సాధించింది ఏమిటి అన్నదే 'కాదంబరి' నవల.
ప్రేమలేఖ
ప్రేమలేఖ పొత్తూరి విజయలక్ష్మి రచించిన నవల. దీని ఆధారంగా 1984లో ఉషాకిరణ్ మూవీస్ వారి తొలి సినిమా 'శ్రీవారికి ప్రేమలేఖ' నిర్మించబడింది.
స్వర్ణలత అనే ఓ అమ్మాయి మనసు పెట్టి ఓ ప్రేమలేఖ రాసి, సోనీ అని సంతకం చేసి, కొంచం ఆకతాయి తనంగా దానిని చేతికొచ్చిన అడ్రస్ రాసి పోస్టు చేసేస్తుంది. ఆ ఉత్తరం చేతులు మారి మారి ఆనందరావు అనే మోస్ట్ ఎలిజిబుల్ బ్రహ్మచారి చేతిలో పడడమూ, ఉత్తరం చదివి అతగాడు సోనీతో పీకల్లోతు ప్రేమలో పడిపోవడమూ మిగిలిన కథ.
ప్రధాన పాత్రలవే కాదు, మిగిలిన ఏ ఒక్క పాత్రకీ కూడా పేరునీ, మేనరిజాన్నీ మార్చలేదు జంధ్యాల. ఆనందరావు తండ్రి పరంధామయ్య ముక్కోపి. తల్లి మాణిక్యాంబ పరమ సాత్వికురాలు. అన్నగారు బాబీగా పిలవబడే భాస్కర రావుకి పేకాట పిచ్చి. అతని భార్య అన్నపూర్ణకి సినిమాలు చూడడం ఎంత ఇష్టమో, వాటిని శ్రీకారం నుంచి శుభం కార్డువరకూ భర్తకి వర్ణించి వర్ణించి చెప్పడం అంతకన్నా ఇష్టం. ఆనందరావు అక్క కామేశ్వరి, మేనమామ సూర్యంగా పిలవబడే సూర్య నారాయణ మూర్తిని ప్రేమించి పెళ్ళి చేసుకుంది. పుట్టింటి వాళ్ళు తన భర్తకి అల్లుడి మర్యాదలు సరిగ్గా చేయడం లేదన్నది ఆవిడ ఫిర్యాదు.
ఇక, కథానాయిక స్వర్ణలతని వాళ్ళ నాన్నగారు బాగా చదువు చెప్పించి ఇందిరాగాంధీ అంతటి దాన్ని చేద్దాం అనుకుంటారు. కూతుర్ని కనీసం జిల్లా కలక్టర్ గా అయినా చూడాలి అన్నది ఆయన కోరిక. చదువుకోడం అన్నది స్వర్ణకి బొత్తిగా సరిపడని వ్యవహారం. సినిమాలన్నా, నవలలన్నా ప్రాణం. కాబోయే వాడికోసం కలలు కంటూ ఉంటుంది. "నాన్నారూ, మీరింక సంబంధాలు చూడ్డం మొదలు పెట్టచ్చండీ! నాకు చదువు మీద ఇంట్రస్టు తగ్గిపోయింది" అని చెబుదాం అనుకుంటుంది కానీ, సిగ్గు మొహమాటం అడ్డొస్తాయి. "అసలు దానికి చదువు మీద దృష్టి లేదు. ఎంతసేపూ నవలలు చదవడం, సినిమాలు చూడ్డం, మంచం మీద బోర్లా పడుకుని గాడిదలాగా కబుర్లు చెప్పడం. ఏమన్నా అంటే నోరు పెట్టుకు పడిపోతుంది. వినయం విధేయత బొత్తిగా లేవు," ఇది వాళ్ళమ్మ గారి గోడు.
సోనీ ప్రేమలో మునిగితేలుతున్న ఆనందరావు పెళ్ళిచూపులకి వెళ్ళడానికి ఇష్ట పడక పోవడంతో, సూర్యం, కామేశ్వరి, బాబీ, అన్నపూర్ణ కలిసి బయలుదేరతారు, స్వర్ణని చూసి రాడానికి. బాబీని చూసిన స్వర్ణకి 'అగ్ని పరీక్ష' నవలలో విష్ణు వర్ధన్ గుర్తొస్తాడు. సూర్యాన్ని చూసి 'అపస్వరం' నవలలో శ్యామూ లాగా ఉన్నాడని అనుకుంటుంది. ఇక అన్నపూర్ణకైతే, స్వర్ణ 'శ్రీ రాజేశ్వరి విలాస్ కాఫీ క్లబ్' లో జయప్రద లాగా కనిపిస్తుంది. తిరుగు ప్రయాణంలో బాబీకి ఆ సినిమా కథ మొత్తం చెప్పేస్తుంది కూడా. బాబీ స్నేహితులు 'మార్గదర్శి', 'హార్మనీ పెట్టె', 'కళ్ళజోడు' ల పేకాట ప్రహసనం సరేసరి.
అసీమా ఛటర్జీ
అసీమా చటర్జీ (ఆంగ్లం : Asima Chatterjee; ) (సెప్టెంబరు 23, 1917 - నవంబరు 22, 2006) ప్రముఖ భారతీయ రసాయన శాస్త్రవేత్త. ఈమె ఆర్గానిక్ కెమిస్ట్రీ మరియు ఫైటోమెడిసిన్ రంగాలలో అమూల్యమైన కృషిచేశారు. ఈమె నిర్వహించిన పరిశోధనలలో వింకా ఆల్కలాయిడ్లు మరియు మలేరియా మరియు ఎపిలెప్సీ వంటి వ్యాధులకు చెందిన మందులు ముఖ్యమైనవి. ఈమె భారతదేశానికి చెందిన వైద్యసంబంధమైన మొక్కలు గురించి ఒక పుస్తకాన్ని రచించారు.
అసీమా చటర్జీ 1917 సెప్టెంబరు 23 తేదీన బెంగాల్లో జన్మించారు. ఆమె తండ్రి పేరు ఇంద్రనారాయణ ముఖర్జీ. కలకత్తా యూనివర్సిటీ నుండి డి.ఎస్.సి. పట్టా పొంది (1944), అమెరికా వెళ్ళి యూనివర్సిటీ ఆఫ్ విస్కన్‌సిస్ లో పరిశోధనలు (1947-48) నిర్వహించారు. పుట్టిన దగ్గరినుండి జీవితాంతం కలకత్తా లోనే గడిపారు. ప్రాథమిక విద్యాభ్యాసం అనంతరం కలకత్తా విశ్వవిద్యాలయానికి చెందిన స్కాటిష్ చర్చి కళాశాల నుండి1936లో రసాయనశాస్త్రంలో పట్టా పొందారు. 1938 లో ఆమె "ఆర్గానిక్ కెమిస్ట్రీ"లో మాస్టర్స్ డిగ్రీని పొందారు. ఈమె కలకత్తా విశ్వవిద్యాలయంలో డాక్టరల్ వర్క్ పూర్తిచేశారు. ఈమె సంస్లేషిత కర్బన రసాయన శాస్త్రంలో వృక్ష ఉత్పత్తుల గూర్చి పరిశోధనలు చేశారు. ఈమె ప్రఫుల్ల చంద్ర రే మరియు ప్రొఫెసర్ ఎస్.ఎన్.బోస్ గారి అధ్వర్యంలో పరిశోధనలు చేశారు. ఈమె 1940 లో కలకత్తా యూనివర్సిటీ యొక్క "లేడీ బ్రబోర్నె కాలేజి"లో చేరి రసాయన శాస్త్ర విభాగానికి అధిపతిగా ఉన్నారు. 1944 లో ఇండియా విశ్వవిద్యాలయంలో శాస్త్రీయ విజ్ఞానంలో డాక్టరేట్ పొందిన మొదటి మహిళగా నిలిచారు . 1954 లో ఆసిమా చటర్జీ కలకత్తా యూనివర్సిటీలో ప్రొఫెసర్ గా కెమిస్ట్రీ విభాగంలో చేరారు. 1962 లో కలకత్తా విశ్వవిద్యాలయంలో గౌరవ ప్రొఫెసర్గా పనిచేస్తున్నారు. ఈమె 1982 నుండి ఆ పదవిలోనే కొనసాగుతున్నారు.
ఈమె నేషనల్ ఇనిస్టిట్యూట్ ఆఫ్ సైన్సెస్ ఆఫ్ ఇండియా, నేషనల్ అకాడమీ ఆఫ్ సైన్సెస్, ఇండియన్ నేషనల్ సైన్స్ అకాడమీ మొదలైన సంస్థలలో పరిశోధనలు నిర్వహించారు. కలకత్తా యూనివర్సిటీలో కెమిస్ట్రీ ప్రొఫెసర్ గా, ప్యూర్ మెమిస్ట్రీ ప్రొఫెసర్ గా పలు పదవులు నిర్వహించారు. రాజ్యసభ సభ్యురాలుగా (1982 - 90) ఉన్నారు. ఇండియన్ సైన్స్ కాంగ్రెస్ అసోసియేషన్ కు అధ్యక్షురాలిగా (1975) ఉన్నారు.
ప్రొఫెసర్ ఆసిమా గారు భారతీయ ఔషధ మొక్కల నుంచి ఆల్కలాయిడ్స్, పాలీ ఫినోలిక్స్, టెర్‌పెనోయిడ్స్, కౌమరిన్స్ మొదలైన సహజ ఉత్పత్తులను పరిశోధించడంలో విశేష కృషి చేశారు.. Saral Madhyamain Rasayana (3 సంపుటములు), Bharater Banushadi మొదలైన గ్రంథ రచనలు చేశారు. 240 కి పైగా పరిశోధనా పత్రాలను వెలువరించారు. "జర్న ఆఫ్ ది ఇండియన్ కెమికల్ సొసైటీ"కి సంపాదకులుగా ఉన్నారు. అమెరికా లోని సిగ్మా XI సంస్థకు గౌరవ సలహాదారుగా ఉన్నారు.
ఆసిమా ఛటర్జీ కి గూగుల్ సంస్థ అరుదైన గౌరవాన్నిచ్చింది. ఆమె 100వ జయంతి సందర్భంగా సెప్టెంబరు 23, 2017న గూగుల్ "డూడుల్(గూగుల్ వెబ్‌సైట్ హోంపేజీ లో వచ్చే లోగో)"గా గూగుల్ హోం పుటలో ప్రచురించింది.
ఇరావతీ కర్వే
ఇరావతీ కర్వే (హిందీ :इरावती कर्वे; డిసెంబరు 15, 1905 – ఆగష్టు 11, 1970) భారత దేశానికి చెందిన ఆంథ్రాపాలజిష్టు. ఈమె విద్యావేత్త మరియు రచయిత. ఈమె భారత దేశములో మహారాష్ట్రకు చెందినవారు. ఈమె బర్మా దేశానికి చెందిన ఇంజనీరు జి.హెచ్.కర్మాకర్ కు జన్మించారు. ఈమెకు బర్మాకు చెందిన పవిత్ర నది "ఇరావతీ" పేరు పెట్టారు. ఈమె భారతదేశం లోని పూనాలో పెరిగారు.
కర్వే 1928 లో ముంబయి విశ్వవిద్యాలయం నుండి సోషియాలజీలో మాస్టర్స్ డిగ్రీ తీసుకున్నారు. 1930 లో జర్మనీ లోని బెర్లిన్లో గల విశ్వవిద్యాలయం నుండి ఆంథ్రోపాలజీలో డాక్టరేట్ డిగ్రీ అందుకున్నారు.కార్వే భారతదేశం లోని పూనే నగరంలో గల దక్కన్ కాలేజి పోష్ట్ గ్రాడ్యుయేత్ మరియు రీసెర్చ్ ఇనిస్టిట్యూట్ (దక్కన్ కాలేజీ) లోని ఆంధ్రాప్లాజీ మరియు సోషియాలజీ విభాగాలకు అధిపతిగా అనేక సంవత్సరాలు ఉన్నారు.
ఆమె న్యూఢిల్లీలో 1947 లో జరిగిన జాతీయ సైన్స్ కాంగ్రెస్ ఆంత్రోపాలజీ విభాగానికి అధ్యక్షత వహించారు.
ఈమె సోషియాలజీ మరియు ఆంథ్రోపాలజీ విభాగాలలో పలు అంశాలను మరాఠీ మరియు ఆంగ్ల భాషలలో వ్రాసారు.
కర్వే మహర్షి దోండో కేశవ్ కార్వే యొక్క మనుమరాలు. ఈమె భర్త దినకర్ ఒక విద్యావేత్త మరియు ఫెర్గుసన్ కాలేజీకి ప్రిన్సిపాల్ గా యున్నారు. ఈమె కుమారుడు ఆనంద్ పూనేలో ఎన్.జి.ఓను నడుపుతున్నారు. ఇది "ఆర్తి"గా పిలువబడుతున్నది. ఆమె చిన్న కుమార్తె "గౌరీ దేశ్ పాండే" ప్రముఖ మరాఠీ రచయిత మరియు లఘు కథల రచయిత. ఈమె పెద్ద కుమార్తె జై నింబాకర్ ఫల్టాన్ లో నివసిస్తున్నారు. ఈమె కూడా నవలా మరియు కథా రచయిత. జై నింబాకర్ యొక్క కుమార్తె నందిని నింబాకర్ యు.ఎస్.ఎ లోని ప్లోరిడా విశ్వవిద్యాలయంలో ప్రముఖ వ్యక్తి. ఆనంద్ యొక్క కుమార్తె ప్రియదర్శినీ కర్వే 1991 నుండి గ్రామీణ ప్రాంతాలో బయోమాస్ శక్తి సంకేతికత అభివృద్ధికి కృషిచేస్తున్నారు.
అన్నా మణి
అన్నా మణి (ఆగష్టు 23, 1918 - ఆగస్టు 16, 2001) భారత దేశానికి చెందిన భౌతిక శాస్త్రవేత్త మరియు వాతావరణ శాస్త్రవేత్త. ఈమె భారత వాతావరణ శాఖ, పూణెలో డిప్యూటీ డైరక్టర్ జనరల్ గా ఉన్నారు. ఈమె వాతావరణ పరికరాలపై విశేష కృషిచేశరు. ఈమె సౌరశక్తి, పవన శక్తి మరియు ఓజోన్ పొరపై అనేక పరిశోధనలు నిర్వహించి అనేక పరిశోధనా పత్రాలను ప్రచురించారు.
అన్నామణి ట్రాన్స్‌కోర్ లో గల పీరుమేడులో జన్మించారు ఆమె తండ్రి ఒక సివిల్ ఇంజనీరుగా పనిచేసేవారు. ఈమె తన కుటుంబంలో గల ఎనిమిది మంది సహోదరీ సహోదరులలో ఏడవది. ఆమె బాల్యంలో జ్ఞాన తృష్ణ గలది. ఈమె "వైకోం సత్యాగ్రగం" నిర్వహించే సమయంలో మహాత్మా గాంధీ చే ఆకట్టుకుంది. ఈమె జాతీయోద్యమంలో గాంధీజీచే ప్రభావితురాలైనది. ఆమె ఖాదీ దుస్తులు దరించేది. ఆమె వైద్యం కొనసాగించాలని కోరుకుంది. కానీ ఆమె భౌతిక శాస్త్రంపై గల మక్కువతో ఆ రంగంలో ఉండటానికి యిష్టపడ్డారు. 1939లో ఆమె మద్రాసులో గల ప్రెసిడెన్సీ కాలేజీలో పట్టభద్రురాలయ్యారు. ఈమె బి.యస్సీ. ఆనర్స్ డిగ్రీని భౌతిక మరియు రసాయన శాస్త్రాలలో డిగ్రీని పొందారు..
ప్రెసిడెన్సీ కాలేజీ నుండి పట్టభద్రురాలైన తర్వాత ఆమె సి.వి.రామన్ వద్ద పనిచేశారు. ఇచట రుబీ మరియు వజ్రం యొక్క దృశా ధర్మాలను పరిశోధించారు ఆమె ఐదు పరిశోధనా పత్రాలను రచించింది. కానీ ఈమె భౌతిక శాస్త్రంలో మాస్టర్స్ డిగ్రీ చేయని కారణంగా పి.హె.డి నిపొందలేకపోయింది.అపుడు ఆమె భౌతిక శాస్త్రం అధ్యయనం చేయుటకు బ్రిటన్ వెళ్ళింది. కానీ దానిని ఆపివేసి లండన్ నందుగల "ఇంపీరియల్ కాలేజి"లో వాతావరణ రంగానికి చెందిన పరికరాలపై పరిశోధనలు కొనసాహించారు. 1948లో ఆమె భారతదేశానికి వచ్చిన తర్వాత పూనేలో గల వాతావరణ శాఖలో చేరారు. ఆమె వాతావరణ రంగంలో వివిధ పరికరాలపై విశేషమైన పరిశోధనలు చేసి పత్రాలను ప్రచురించారు. ఆమె 1976లో భాతర మెటెరోలోజికల్ డిపార్ట్‌మెంట్ నుండి డిప్యూటీ డైరక్టరు జనరల్ గా పదవీవిరమణ పొందారు. ఆమె 1980లో "The Handbook for Solar Radiation data for India" మరియు 1981లో "Solar Radiation over India" అనే పుస్తకాలను రాశారు. ఈమె కె.ఆర్.రామనాథన్ మెడల్ ను 1987లో గెలుపొందారు.
1994 నుండి ఆమెకు గుండెపోటుతో బాధపడి ఆగష్టు 16, 2001 న తిరువనంతపురంలో మరణించారు
2011 నంది పురస్కారాలు
2011 సంవత్సరానికి గాను నంది పురస్కారాలు ఆంధ్ర ప్రదేశ్ ప్రభుత్వం చే 2012 అక్టోబరు 13 తేదీన ప్రకటించబడ్డాయి. నందమూరి బాలకృష్ణ నటించిన శ్రీరామరాజ్యం సినిమా ఉత్తమచిత్రంగా బంగారునందిని గెలుచుకున్నది. అక్కినేని నాగార్జున నటించిన ‘రాజన్న’ మరియు శ్రీకాంత్ నటించిన ‘విరోధి’ వెండినంది మరియు రజతనంది గెలుచుకున్నాయి. దూకుడు సినిమాలోని అధ్భుత నటనకు సూపర్ స్టార్ మహేష్ బాబు ఉత్తమ నటుడిగా ఎంపికచేయబడ్డాడు. అక్కినేని నాగార్జున రాజన్న సినిమా కోసం స్పెషల్ జ్యూరీ అవార్డు గెలుచుకోగా, నయనతారకి శ్రీరామరాజ్యంలో సీతగా నటించినందుకు ఉత్తమ నటీమణి అవార్డు లభించింది.